CELEX: 32012R0597
Language: ro
Date: 2012-07-05 00:00:00
Title: Regulamentul de punere în aplicare (UE) nr. 597/2012 al Comisiei din 5 iulie 2012 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active sulfat de amoniu și aluminiu, reziduuri de la distilarea grăsimilor, repelenți prin miros de origine animală sau vegetală/ulei de pește și uree  Text cu relevanță pentru SEE

6.7.2012   
            
            
               RO
            
            
               Jurnalul Oficial al Uniunii Europene
            
            
               L 176/54
            
         REGULAMENTUL DE PUNERE ÎN APLICARE (UE) NR. 597/2012 AL COMISIEI
   din 5 iulie 2012
   de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active sulfat de amoniu și aluminiu, reziduuri de la distilarea grăsimilor, repelenți prin miros de origine animală sau vegetală/ulei de pește și uree
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:
   
               (1)
            
            
               Substanțele active sulfat de amoniu și aluminiu, reziduuri de la distilarea grăsimilor, repelenți prin miros de origine animală sau vegetală/ulei de pește și uree au fost incluse în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura stabilită la articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (4). De la înlocuirea Directivei 91/414/CEE cu Regulamentul (CE) nr. 1107/2009, aceste substanțe se consideră aprobate în temeiul respectivului regulament și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).
            
         
               (2)
            
            
               În conformitate cu dispozițiile articolului 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „Autoritatea”, a prezentat Comisiei opiniile sale privind proiectele de rapoarte de reexaminare pentru sulfatul de amoniu și aluminiu (6) la 6 decembrie 2011, reziduurile de la distilarea grăsimilor (7), repelenții prin miros de origine animală sau vegetală/ulei de pește (8) și uree (9) la 16 decembrie 2011. Proiectele de rapoarte de reexaminare și opiniile Autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 1 iunie 2012 sub forma rapoartelor de reexaminare ale Comisiei pentru sulfatul de amoniu și aluminiu, reziduurile de la distilarea grăsimilor, repelenții prin miros de origine animală sau vegetală/ulei de pește și uree.
            
         
               (3)
            
            
               Autoritatea a comunicat notificatorilor opiniile sale cu privire la sulfatul de amoniu și aluminiu, reziduurile de la distilarea grăsimilor, repelenții prin miros de origine animală sau vegetală/ulei de pește și uree, iar Comisia i-a invitat să transmită observații privind rapoartele de reexaminare.
            
         
               (4)
            
            
               Se confirmă faptul că substanțele active sulfat de amoniu și aluminiu, reziduuri de la distilarea grăsimilor, repelenți prin miros de origine animală sau vegetală/ulei de pește și uree se consideră a fi fost aprobate în temeiul Regulamentului (CE) nr. 1107/2009.
            
         
               (5)
            
            
               În conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și ținând cont de cunoștințele științifice și tehnice actuale, este necesară modificarea condițiilor de autorizare pentru sulfatul de amoniu și aluminiu, reziduurile de la distilarea grăsimilor, repelenții prin miros de origine animală sau vegetală/ulei de pește și uree. Este, în special, necesar să se solicite anumite informații de confirmare suplimentare cu privire la substanțele active respective. În același timp, ar trebui făcute anumite adaptări tehnice, și anume denumirile substanțelor active „repelenți prin miros de origine animală sau vegetală/ulei de pește” și „reziduuri de la distilarea grăsimilor” ar trebui să fie înlocuite cu „ulei de pește” și respectiv cu „reziduuri de la distilarea grăsimilor”. Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.
            
         
               (6)
            
            
               Ar trebui acordat un termen rezonabil înainte de aplicarea prezentului regulament pentru a permite statelor membre, notificatorilor și titularilor de autorizații pentru produse de protecție a plantelor să îndeplinească cerințele rezultate din modificarea condițiilor de autorizare.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   Se aplică de la 1 noiembrie 2012.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 309, 24.11.2009, p. 1.
   
      (2)  JO L 230, 19.8.1991, p. 1.
   
      (3)  JO L 344, 20.12.2008, p. 89.
   
      (4)  JO L 379, 24.12.2004, p. 13.
   
      (5)  JO L 153, 11.6.2011, p. 1.
   
      (6)  Conclusion on the peer review of the pesticide risk assessment of the active substance aluminium ammonium sulfate (Concluzia reexaminării inter pares a evaluării riscului utilizării ca pesticid a substanței active sulfat de amoniu și aluminiu) EFSA Journal 2012; 10(3):2491. Document disponibil online la adresa: www.efsa.europa.eu/efsajournal.htm
   
      (7)  Conclusion on the peer review of the pesticide risk assessment of the active substance fat distillation residues (Concluzia reexaminării inter pares a evaluării riscului utilizării ca pesticid a substanței active reziduuri de la distilarea grăsimilor) EFSA Journal 2012; 10(2):2519. Document disponibil online la adresa: www.efsa.europa.eu/efsajournal.htm
   
      (8)  Conclusion on the peer review of the pesticide risk assessment of the active substance fish oil (Concluzia reexaminării inter pares a evaluării riscului utilizării ca pesticid a substanței active ulei de pește) EFSA Journal 2012; 10(2):2546. Document disponibil online la adresa: www.efsa.europa.eu/efsajournal.htm
   
      (9)  Conclusion on the peer review of the pesticide risk assessment of the active substance urea (Concluzia reexaminării inter pares a evaluării riscului utilizării ca pesticid a substanței active uree) EFSA Journal 2012; 10(1):2523. Document disponibil online la adresa: www.efsa.europa.eu/efsajournal.htm
   
      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:
      
                  1.
               
               
                  Rândul 219 privind substanța activă sulfat de amoniu și aluminiu se înlocuiește cu următorul text:
                  
                              Număr
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (1)
                              
                           
                           
                              Data autorizării
                           
                           
                              Expirarea autorizării
                           
                           
                              Dispoziții specifice
                           
                        
                              „219
                           
                           
                              Sulfat de amoniu și aluminiu
                              Nr. CAS 7784-26-1 (dodecahidrat), 7784-25-0 (anhidru)
                              Nr. CIPAC 840
                           
                           
                              Sulfat de amoniu și aluminiu
                           
                           
                              ≥ 960 g/kg (exprimat ca dodecahidrat)
                              ≥ 502 g/kg (anhidru)
                           
                           
                              1 septembrie 2009
                           
                           
                              31 august 2019
                           
                           
                              PARTEA A
                              Se pot autoriza numai utilizările ca repelent.
                              PARTEA B
                              Pentru punerea în aplicare a principiilor unitare prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la sulfatul de amoniu și aluminiu (SANCO/2985/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 iunie 2012.
                              Condițiile de utilizare includ, după caz, măsuri de limitare a riscurilor.
                              Notificatorul prezintă informații de confirmare privind:
                              
                                          (a)
                                       
                                       
                                          impactul asupra mediului al produselor de transformare/disociere a sulfatului de amoniu și aluminiu;
                                       
                                    
                                          (b)
                                       
                                       
                                          riscul pentru organismele terestre nețintă, altele decât animalele vertebrate și organismele acvatice.
                                       
                                    Aceste informații sunt transmise statelor membre, Comisiei și Autorității până la 1 ianuarie 2016.”
                           
                        
            
                  2.
               
               
                  Rândul 229 privind substanța activă reziduuri de la distilarea grăsimilor se înlocuiește cu următorul text:
                  
                              Număr
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (2)
                              
                           
                           
                              Data autorizării
                           
                           
                              Expirarea autorizării
                           
                           
                              Dispoziții specifice
                           
                        
                              „229
                           
                           
                              Reziduuri de la distilarea grăsimilor
                              Nr. CAS: nealocat
                              Nr. CIPAC: 915
                           
                           
                              Nu este disponibilă
                           
                           
                              ≥ 40 % acizi grași fracționați
                              Impuritate relevantă: Ni maxim 200 mg/kg
                           
                           
                              1 septembrie 2009
                           
                           
                              31 august 2019
                           
                           
                              PARTEA A
                              Se pot autoriza numai utilizările ca repelent. Reziduurile de la distilarea grăsimilor trebuie să fie în conformitate cu Regulamentul (CE) nr. 1069/2009 și Regulamentul (UE) nr. 142/2011 al Comisiei (JO L 54, 26.2.2011, p. 1).
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare modificat privind reziduurile de la distilarea grăsimilor (SANCO/2610/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 iunie 2012.
                              Condițiile de utilizare includ, după caz, măsuri de limitare a riscurilor.
                              Notificatorul prezintă informații de confirmare cu privire la specificațiile materialului tehnic și analiza conținuturilor maxime de impurități și contaminanți care prezintă risc toxicologic. Aceste informații sunt transmise statelor membre, Comisiei și Autorității până la 1 mai 2013.”
                           
                        
            
                  3.
               
               
                  Rândul 248 privind substanța activă repelenți prin miros de origine animală sau vegetală/ulei de pește se înlocuiește cu următorul text:
                  
                              Număr
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (3)
                              
                           
                           
                              Data autorizării
                           
                           
                              Expirarea autorizării
                           
                           
                              Dispoziții specifice
                           
                        
                              „248
                           
                           
                              Ulei de pește
                              Nr. CAS 100085-40-3
                              Nr. CIPAC 918
                           
                           
                              Ulei de pește
                           
                           
                              ≥ 99 %
                              Impuritate relevantă:
                              
                                           
                                       
                                       
                                          Dioxină max. 6 pg/kg de hrană pentru animale
                                       
                                    
                                           
                                       
                                       
                                          Hg max. 0,5 mg/kg de hrană pentru animale obținută din prelucrarea peștelui și a fructelor de mare
                                       
                                    
                                           
                                       
                                       
                                          Cd max. 2 mg/kg de hrană pentru animale de origine animală exceptând în alimentația animalelor domestice
                                       
                                    
                                           
                                       
                                       
                                          Pb max. 10 mg/kg
                                       
                                    
                                           
                                       
                                       
                                          PCB-uri max. 5 mg/kg
                                       
                                    
                           
                              1 septembrie 2009
                           
                           
                              31 august 2019
                           
                           
                              PARTEA A
                              Se pot autoriza numai utilizările ca repelent. Uleiul de pește trebuie să fie în conformitate cu Regulamentul (CE) nr. 1069/2009 și Regulamentul (UE) nr. 142/2011.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la uleiul de pește (SANCO/2629/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 iunie 2012.
                              Condițiile de utilizare includ, după caz, măsuri de limitare a riscurilor.
                              Notificatorul prezintă informații de confirmare cu privire la specificațiile materialului tehnic și analiza conținuturilor maxime de impurități și contaminanți care prezintă risc toxicologic. Aceste informații sunt transmise statelor membre, Comisiei și Autorității până la 1 mai 2013.”
                           
                        
            
                  4.
               
               
                  Rândul 257 privind substanța activă uree se înlocuiește cu următorul text:
                  
                              Număr
                           
                           
                              Denumire comună, numere de identificare
                           
                           
                              Denumire IUPAC
                           
                           
                              Puritate (4)
                              
                           
                           
                              Data autorizării
                           
                           
                              Expirarea autorizării
                           
                           
                              Dispoziții specifice
                           
                        
                              „257
                           
                           
                              Uree
                              Nr. CAS 57-13-6
                              Nr. CIPAC 913
                           
                           
                              Uree
                           
                           
                              ≥ 98 % w/w
                           
                           
                              1 septembrie 2009
                           
                           
                              31 august 2019
                           
                           
                              PARTEA A
                              Se pot autoriza numai utilizările ca momeală și fungicid.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la uree (SANCO/2637/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 1 iunie 2012.
                              Condițiile de utilizare includ, după caz, măsuri de limitare a riscurilor.
                              Notificatorul prezintă informații de confirmare privind:
                              
                                          (a)
                                       
                                       
                                          metoda de analiză pentru uree și pentru impuritatea biuret;
                                       
                                    
                                          (b)
                                       
                                       
                                          riscul pentru operatori, lucrători și pentru persoanele expuse întâmplător.
                                       
                                    Informațiile prevăzute la litera (a) și cele menționate la litera (b) sunt transmise statelor membre, Comisiei și Autorității până la 1 mai 2013 și, respectiv, 1 ianuarie 2016.”
                           
                        
            
         (1)  Detalii suplimentare privind identitatea și specificațiile substanței active se găsesc în raportul de reexaminare.
      
         (2)  Detalii suplimentare privind identitatea și specificațiile substanței active se găsesc în raportul de reexaminare.
      
         (3)  Detalii suplimentare privind identitatea și specificațiile substanței active se găsesc în raportul de reexaminare.
      
         (4)  Detalii suplimentare privind identitatea și specificațiile substanței active se găsesc în raportul de reexaminare.